"คุณจี๊ดยอดผัก" ร้านนี้เค้าเลื่องชื่อมากๆ เป็นอันดับต้นๆ ในจังหวัดภูเก็ตเลยนะ เรื่องความเด็ดของเมนูราดหน้า ผัดซีอิ๊วค่ะ ร้านนี้อยู่ที่ถนน พังงา หากขับรถมาก็เลยโรงแรมออน ออน ภูเก็ตไปนิดหน่อย ร้านจะอยู่บริเวณทางแยกพอดีค่ะ..
สำหรับบรรยากาศร้านนี้ ดูแบบเก่าแก่ดีค่ะ มีโต๊ะให้นั่งทานประมาณนึงซึ่งคนก็เต็มตลอดค่ะ มีทั้งในแอร์ และแบบไม่แอร์ และทางร้านเค้ามีครัวตั้งที่ด้านหน้าร้าน ทำกันสดๆ จะๆ กันไปเลยค่ะ
ส่วนเมนู ร้านนี้มีทั้ง ก๋วยเตี๋ยวราดหน้าปลา, กุ้ง, ปลาหมึก, หมู , ปลากระพงทอด, ถ้าผัดซีอิ๊วก็มีทั้งวุ้นเส้นรวมมิตรปลา, ทะเล หรือจะของทานเล่นก็พวกหมูสะเต๊ะ เกี๊ยวทอด คือเรียกได้ว่าดูไม่จำเจดีนะ ราคาก็เริ่มตั้งแต่ 40-70 บาท ก็ถือว่าโอเคนะ ถ้าเทียบกับรสชาติ สำหรับวันนี้ ขอเป็น "เส้นใหญ่ราดหน้าปลากระพงทอด" 55 บาท รสชาติปรุงออกมาอร่อยถูกใจมากๆ เลยค่ะ น้ำราดหน้าแบบข้นกำลังดี เนื้อปลาก็กรอบถูกปาก เริ่ดค่ะ แนะนำเลย!!!